பீனைல்பாதரச போரேட்டு

பீனைல்பாதரச போரேட்டு (Phenylmercuric borate) என்பது C6H7BHgO3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒரு மேற்பூச்சு கிருமி நாசினியாகவும் நுண்ணுயிரிகளை அழிக்கவல்ல தொற்றுத் தடைக்காப்புப் பொருளாகவும் பயன்படுத்தப்படுகிறது. இது நீர், எத்தனால் மற்றும் கிளிசரால் ஆகிய கரைப்பான்களில் இது கரைகிறது.

1990 ஆம் ஆண்டு வரை கிருமிநாசினிகள்  தோல், வாய் மற்றும் தொண்டைக்கான காயங்களுக்கு சிகிச்சையளிப்பதற்கான பொருளாக பயன்படுத்தப்பட்டன. உதாரணமாக மெர்பென் ஆரஞ்சு  என்ற வணிகப் பெயரில் விற்கப்பட்ட கிருமிநாசினியைக் கூறலாம். அதிக பாதரச உள்ளடக்கம் காரணமாக இது மற்ற வேதிப் பொருட்களால் மாற்றப்பட்டது.

இதையும் காண்க
பீனைல் பாதரசநைட்ரேட்டு

மேற்கோள்கள்

பீனைல் சேர்மங்கள்
போரேட்டுகள்
கிருமி நாசினிகள்
கரிமபாதரச சேர்மங்கள்